Mazra Sılêmanu

Mazra Sılêmanu ya ki Mezra Sıleymanan (be Tırki: Süleymanuşağı) qeza Dêrsımi Pılemoriye de yew dewa nahiya Seteriyea. Merkezê qeza Pılemoriye ra teqriben 35 km, suka Erzıngani ra 50 km, Mamekiye ra 100 km dûriya, Dêsım ra hetê zımey ser kewna, sinorê wılayetê Mamekiye be Erzıngani dera, fekê çhemi (Trk. Karasu) u raya şuşa Erzıngan - Têrcani sera raya dewe bırriyena a, cêr ra be Mezra 4 km anceno. A mıntıqa rê Derê Sanse ya ki Derê Balabanu ki vanê.

Namey dewe Eşira Balabanan, ezbeta Sılêmanan ra yeno, çıke Balabanan raver na dewe kerda şên, ezbeta (êla) Sılêmanan ki na dewe de menda, 3 ezbetê bini, zey Hesenan, Uşênan, Aliyan şiyê dewanê dormey, uca kerdê şên. Mazra Sılêmanu de eşirê zey Balabanan, Areyican, Kudan, Rutan, Heyderan estê.

Dewê ke dormey Mazra Sılêmanu derê: (natê çhemi) Yarbaşiye (Temt), Muquf, Çors ; (dotê çhemi) Textu, Canbegu, Reskê Menku

Hewşê dewe Helel dero. Namey ziyara dewe Dewrês Gulabiyo < Derwêş Gulabi. Ziyare ra teke ra vıraziyawa. 2005 de ki şarê dewe, zafêr keyê (çê) Rutan (Çê Sayderi), hewş de banê cemi vıraşt.

Şarê dewe pêro Zazaê Elewiyê u Zazaki qısey kenê. Feqet xortê ke tebera biyê pili, ya şenık Zazaki zanenê ya ki qısey nêkenê. 

Naye ra 50 serre raver ke dewe de 25-30 keyey reştêne pê, serranê 70an de taê dewe ra terkıti şiy, çıke caê xo çınê bi, tayê şiy ğeribiye, welatanê cêri, zey Estamol u İzmir ya ki dıwela Almanya karkeri ke gırewtêne, tayê şiy uca ki.

Serranê 1990an de ke welat de herb zêdiya, be zorê dewlete na dewe de ki mılet vet teber, thal verda. Cengê mabênê dewlet u PKK de ke bi şenık ya ki zamanê bırriya, tayê anci geyray a (cêray ra) dewe ser.

Nıka na çağ ra amnani dewe tenê bena pırre, zımıstani mılet şono Erzıngan ya ki Almanya de maneno, o taw dewe de 1 ya ki 2 keyey (çêyi) zımıstan viyarnenê ra.

 Koyê dewe 
 Tumê Duzgıni
 Koê Qisu
 Şüya Saiye
 Cerdê Qewaxu
 Keles (Radar)
 Kortê Aravu

 Cayê dewe 
Ê Mazra
 Derê Kilişi
 Quyiya (Derê) Kıreci
 Derê Mendıke
 Hêgaê Beleku
 Theza Pile
 Theza Qole
 Hêgaê Sare
 Hêgaê Lare
 Mezela Sulte
 Nisange (Nisangê Dewrês Gulabi)
 Vırozu (< Verocan)
Hoka Bızr
 Hoka (weka) Gojêru (< Gozêran)
 Gavanu (< gabanan)
 Murêreke (< Murêre, dara muriye)
 Korta Heşi
 Deste (< Deşte)
 Derê Eskefti (< Eşkeft)

Ê Miyandonıke
 Hêgaê Hacibırani
 Nisangê Hemê Sey
 Miyandonıka Boveri
 Derê Dalıke
 Derê Solesanu 

Ê Heleli
 Hêniyê Xızıri
 Helelê Boveri
 Keles (Radar)
 Dewrês Gulabi

Ê Geçıqırani
 Jiyara Hewsê Piri
 Hêgaê Verê Geçıqırani

 Mezrê Mazra Sılêmanu 
 Miyandonıke
 Çalıku
 Helel
 Geçıqıran
 Bêxe
 Dap
 Mêrxanu

 Keyey (Çê) dewe 
 Keyey Uşên Ağaê Keşki (Balabanıci)
 Keyey Alibeg Ağaê Keşki (Balabanıci)
 Keyey Memed Ağaê Miyandonıke (Balabanıci)
 Keyey Musa Ağaê Geçıqırani (Balabanıci)
 Keyey Rızaê Xelilê Memli (Balabanıci)
 Keyey Uşênê Areyici
 Keyey Gulabiyê Areyici
 Keyey Sayderi (Rutıci)
 Keyey Rızaê Rutıci
 Keyey İbraimê Rutıci
 Keyey Qemerê Seydali (Kudıci)
 Keyey Hesenê Sey Memedi (Kudıci)
 Keyey Hesen Ali (Tornê Demi) (Sılıci)
 Keyey Musaê Khurêsıci / Babaê Bêxe (Khurêşıc)

 Warey Mezra Sılêmanu 
 Warê Bêbıni (Bêvıni)

 Namdarê Mazra Sılêmanu 
 M. Tornêğeyali
 Asmêno Bêwayir

Kategoriye:Dewê Pılemoriye
Kategoriye:Seteriye
Kategoriye:Dewê Zazayan